M บวกแรง 5% นิวไฮในรอบ 13 เดือน โบรกฯชูบริหารจัดการธุรกิจดี-หนุนกำไรโตต่อเนื่อง
M บวกแรง 5% นิวไฮในรอบ 13 เดือน โบรกฯชูบริหารจัดการธุรกิจดี-หนุนกำไรโตต่อเนื่องแนะซื้อเป้า 82 บ.
M บวกแรง 5% นิวไฮในรอบ 13 เดือน โบรกฯชูบริหารจัดการธุรกิจดี-หนุนกำไรโตต่อเนื่องแนะซื้อเป้า 82 บ.
9 ก.ค. 2562

ผู้สื่อข่าวรายงาน บริษัท เอ็มเค เรสโตรองต์ กรุ๊ป จำกัด (มหาชน) หรือ M ณ เวลา 11.28 น. อยู่ที่ระดับ 80.00 บาท บวก 3.50 บาท หรือ 4.58% ด้วยมูลค่าซื้อขาย 101.95 ล้านบาท ราคาหุ้นปรับตัวขึ้นแรงในรอบ 13 เดือน โดยนับตั้งแต่หุ้นขึ้นไปทดสอบระดับ 80.25 บาท เมื่อวันที่ 4 มิ.ย.62

บล.เคทีซีมิโก้ ระบุในบทวิเคราะห์ว่า  แนะนำ “Buy” ราคาเป้าหมาย 82 บาท/หุ้นคาดกำไรไตรมาส 2/62 เพิ่ม 10% เทียบช่วงเดียวกันของปีก่อน และ 2% เทียบไตรมาสก่อนหน้า จาก SSSG ของ MKR ที่เพิ่ม และความพยายามเพิ่มประสิทธิภาพการบริหารจัดการเพื่อรักษาความสามารถการแข่งขัน การเป็นผู้นำในธุรกิจเครือข่ายร้านอาหาร และรักษาอัตรากำไร
คงประมาณการกำไร (M ตั้งสำรองผลประโยชน์พนักงานเพิ่มตามร่าง พ.ร.บ. คุ้มครองแรงงานใหม่ไปแล้วในปี 2018 ทำให้ไม่มีแรงกดดันในปี 62) คาดอัตราปันผลตอบแทน 3.6% ต่อปี (คาดจ่ายปันผลระหว่างกาล 1.25 บาท สำหรับครึ่งแรกปี 62) ฐานะเงินสดสุทธิ เงินสดในมือ 11.77 บาท/หุ้น ราคาหุ้นมี Upside 6% จากมูลค่าพื้นฐาน 82.00 บาท (DCF, WACC 8%, terminal growth 2%) คงคำแนะนำ “ซื้อ” ปัจจัยเสี่ยง คือ การแข่งขันที่เพิ่มในธุรกิจร้านอาหาร